पाएं अपने शहर की ताज़ा ख़बरें और फ्री ई-पेपरडाउनलोड करें
दूध उत्पादन को प्रोत्साहन देने के लिए सरकार समिति से जुड़े दुग्ध उत्पादकों को दूध के मूल्य के अलावा शुद्ध लाभ का 65 % अतिरिक्त प्रति लीटर दुग्ध बोनस की राशि भी उपलब्ध कराती है। उदाकिशुनगंज अनुमंडल के 20 हजार दुग्ध उत्पादकों को वर्ष 2014 से 2021 तक दूध के बोनस का लगभग एक करोड़ रुपए अबतक नहीं मिल सका है। समय-समय पर दुग्ध उत्पादक बोनस की राशि प्रतिवर्ष देने की मांग करते रहे हैं, लेकिन कोई सुनवाई नहीं हो रही है। कोशी दुग्ध उत्पादक सहकारी संघ लिमिटेड सुपौल के अधीनस्थ उदाकिशुनगंज अनुमंडल क्षेत्र के 237 दुग्ध उत्पादक सहयोग समिति के लगभग 12 हजार दुग्ध उत्पादकों को अभी भी सात साल से बोनस के भुगतान का इंतजार है। ऐसे में दुग्ध उत्पादक सहयोग समितियों पर दूध बेचने वाले पशुपालकों को बोनस का फायदा नहीं मिल पा रहा है। दुग्ध उत्पादक सहयोग समितियों पर दूध बेचने वाले 12 हजार पशुपालकों का करोडों रुपए की बोनस राशि बकाया चल रही है। जबकि अनुमंडल क्षेत्र के ग्रामीण इलाकों में गठित 240 दुग्ध सहयोग समितियों से उदाकिशुनगंज दुग्ध शीतक केंद्र मेंं हर रोज 12 हजार पशुपालकों द्वारा 16 से 20 हजार लीटर दूध की आपूर्ति की जाती है। इन समितियों से दूध इकट्ठा कर वाहनों के जरिए दुग्ध शीतक केंद्र उदाकिशुनगंज लाया जाता है। उदाकिशुनगंज दुग्ध शीतक केंद्र में इसे चीलिंग कर टैंकर से सीधे सुपौल भेज दिया जाता है। सुपौल से सुधा ब्रांड के नाम से दूध, दही, मक्खन, घी, मट्ठा, पनीर आदि उत्पादक उपभोक्ताओं को उपलब्ध कराए जाते हैं। समितियों के माध्यम से करीब 20 हजार लीटर दूध की आपूर्ति रोजाना करने वाले पशुपालकों का पिछले सात साल से बोनस की राशि नहीं मिलने से अब उनके सब्र का बांध अब टूटने लगा है। पशुपालक अब आंदोलन का मन बना रहे हैं। कहा कि कोरोना के समय में पशुपालकों की आर्थिक स्थिति बिल्कुल चरमरा गई है। अगर ऐसे में हम लोगों को बोनस का भुगतान नहीं किया जाता है तो हम लोग सड़क पर उतर कर चरणबद्ध आंदोलन करने को बाध्य होंगे।
वर्ष 2014 से है बकाया
नियमानुसार एक साल के दूध का मूल्य भुगतान के उपरांत मार्च महीने में अंकेक्षण (ऑडिट) के बाद बोनस राशि का भुगतान प्रत्येक साल होना चाहिए। लेकिन पिछले सात साल से दुग्ध उत्पादक सहयोग समिति की उदासीनता और लापरवाही के कारण बोनस की राशि अटकी हुई है। दुग्ध पशुपालकों की माने तो समितियों के द्वारा जानबूझकर अंकेक्षण नहीं करवाया जाता है। इस कारण बोनस की राशि समितियों के पास रह जाती है।
187 दुग्ध उत्पादकों के अंकेक्षण का है आदेश
बोनस भुगतान के लिए अनुमंडल के 187 दुग्ध उत्पादक सहयोग समितियों को अंकेक्षण कराने का आदेश दिया है। तारारही, सिन्दुवारी, कर्नावासा समितियों पर बोनस राशि का वितरण कर दिया गया है। 50 समितियों द्वारा अंकेक्षण रिपोर्ट दी गई है।
-रवि कुमार, प्रभारी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn